**Marie Louise Coleiro Preca** (\* 7. december 1958, Qormi, Malta) je maltská politička a od 4. apríla 2014 do 4. apríla 2019 deviata prezidentka Maltskej republiky.

Životopis
---------

Narodila sa v meste Qormi. Na maltskej univerzite získala titul BA v právnych a humanitných štúdiách (medzinárodné štúdium) diplom notára.

Po vstupe do Labouristickej strany pracovala ako členka Národnej exekutívy, asistentka generálneho tajomníka a neskôr generálna tajomníčka. Je zatiaľ jedinou ženou, ktorá sa vypracovala do takej vysokej politiky. Okrem toho bola tiež členkou Národnej kancelárie socialistickej mládeže (teraz Fórum mladých labouristov), ​​prezidentkou Ženského krídla strany (1996 – 2001), zakladajúcou členkou nadácie Ġużè Ellul Mercer a publicistkou v straníckom týždenníku *Il-Helsien* (v súčasnej dobe už zaniknutom).

V rokoch 1998 – 2014 bola poslankyňou maltského parlamentu. Ako členka opozícia zastávala post tieňovej ministerky sociálnej politiky a členky Stálej komisie sociálnych vecí od roku 1998. Od 11. marca 2013 do 29. marca 2014 zastávala funkciu ministerky pre rodinu a sociálnu solidaritu.

Potom čo Alfred Sant rezignoval na post predsedu Labouristickej strany v roku 2008 sa Coleiro Preca neúspešne pokúsila spochybniť novú voľbu predsedu strany.

Prezidentka
-----------

1. marca 2014 prijala nomináciu na úrad prezidenta. Po odchode George Abela ju parlament dňa 1. apríla 2014 jednohlasne zvolil s nástupom od 4. apríla 2014. Vo veku 55 rokov sa stala najmladším maltským prezidentom a druhou ženou zastávajúcou úrad prezidenta po Agathe Barbare.

V roku 2014 založila *Prezidentskú nadáciu pre všeobecné dobro spoločnosti*, čo je nezisková konzultatívna a výskumná organizácia pomáhajúca maltským prezidentom uskutočňovať politiku sociálnej inklúzie a zvyšovania životnej úrovne obyvateľov.

V septembri 2016 dostala ocenenie „priekopníčka zmeny" na konferencii žien pri OSN za jej podiel na rodovej rovnosti a väčšom uplatnení žien v stredomorskom regióne. Výkonná riaditeľka žien pri OSN Lakshmi Puri opísala Coleiro Preca ako naozajstného víťaza rodovej rovnosti, nielen na Malte, ale v celom Commonwealthe.

Referencie
----------

1. ↑   *Office of the President* [online]. [Cit. 2016-02-28]. Dostupné online. Archivované 2016-03-04 z originálu.
2. ↑   *Who's Who of Women in World Politics*. [s.l.] : Bowker-Saur, 1991. Dostupné online. ISBN 9780862916275. S. 51.
3. ↑   PL motion calls for setting up of permanent committee for family affairs. *Malta Independent*, 26 March 2011. Dostupné online [cit. 2011-04-08].  Archivované 2012-03-15 na Wayback Machine
4. ↑   Archivované 2016-01-05 na Wayback Machine, January 5, 2016
5. ↑   *Marie Louise Coleiro Preca* [online]. 1958-12-07, [cit. 2016-02-28]. Dostupné online. Archivované 2021-05-18 z originálu.
6. ↑   *Coleiro Preca calls on MPs to give children a 'voice'* [online]. maltatoday.com.mt, 2014-4-1, [cit. 2014-04-10]. Dostupné online. (anglicky)
7. ↑   *Coleiro Preca to be named as President within days* [online]. Times of Malta, [cit. 2014-03-01]. Dostupné online.
8. ↑   *President's Wellbeing Foundation* [online]. Times of Malta, [cit. 2014-11-17]. Dostupné online.
9. ↑   *http: // www.timesofmalta.com/mobile/view/20160922/local/coleiro-preca-receives-un-award-for-inspiring-change.625722* [online]. [Cit. 2018-01-14]. Dostupné online. Archivované 2016-09-23 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Marie Louise Coleiro Preca**

Externé odkazy
--------------

* Oficiálna stránka
* Biografia
* Times of Malta: Marie Louise Coleiro Preca

Zdroj
-----

*Tento článok je čiastočný alebo úplný preklad článku Marie Louise Coleiro Preca na českej Wikipédii.*

| * z
* d
* u
Prezidenti Malty |
| --- |
| 
* Anthony Mamo (1974 – 1976)
* Anton Buttigieg (1976 – 1981)
* Albert Hyzler (1981 – 1982)
* Agatha Barbara (1982 – 1987)
* Paul Xuereb (1987 – 1989)
* Censu Tabone (1989 – 1994)
* Ugo Mifsud Bonnici (1994 – 1999)
* Guido de Marco (1999 – 2004)
* Eddie Fenech Adami (2004 – 2009)
* George Abela (2009 – 2014)

* Marie Louise Coleiro Preca (2014 – 2019)

* George Vella (2019 – súčasnosť)

 |  |
| **^1**  úradujúci prezidenti |

Autoritné údaje: * GND: 1131570723
* VIAF: 120149485948593422851